Мар’ян Іванавіч Стралюк

Мар’ян Іванавіч Стралю́к (, вёска Мохавічы, Лідскі раён, Гродзенская вобласць — ) — беларускі вучоны ў галіне энергетыкі. Доктар тэхнічных навук (1986), прафесар (1987), член-карэспандэнт НАН Беларусі (1989).

 Біяграфія 
Скончыў сямігодку ў вёсцы Белагруда, Лідскую СШ № 2 (1956), затым энергетычны факультэт Беларускага політэхнічнага інстытута (1961). Працаваў майстрам элетралабараторыі на Наваполацкай ЦЭЦ-2. Скончыў аспірантуру Беларускага політэхнічнага інстытута пры кафедры электрастанцыі. Кандыдат тэхнічных навук (1966). З 1966 па 1988 год — асістэнт, старшы выкладчык кафедры «Электрычныя станцыі», намеснік дэкана, дэкан энергетычнага факультэта Беларускага політэхнічнага інстытута. У 1985 годзе абараніў доктарскую дысертацыю. Прарэктар па навуковай рабоце БПІ — БДПА (1988—2000) і галоўны рэдактар навукова-тэхнічнага часопіса «Энергетыка — Весткі вышэйшых вучэбных устаноў і энергетычных аб’яднанняў СНД».

 Навуковая дзейнасць 
Шматлікія яго распрацоўкі адносяцца да тэорыі і практыкі даследавання электрычнай устойлівасці токаправодных канструкцый. Асабліва значны ўклад унёс у распрацоўку тэорыі дынамікі гнуткіх правадоў пад дзеяннем электрадынамічных сіл ад токаў кароткага замыкання і кліматычных фактараў. Складзеныя на аснове гэтай тэорыі алгарытмы і пакеты камп’ютарных праграм шырока выкарыстоўваюцца ў Беларусі, Расіі, Паўднёвай Карэі і іншых краінах пры праектаванні токаводных канструкцый павышанай надзейнасці з скарочанымі габарытамі.

Кіраваў больш за 30 навукова-даследчымі праектамі і праграмамі, шэрагам важных гаспадарчых дамоў па стварэнні аптымальных рэжымаў электразабеспячэння, у тым ліку Жлобінскага металургічнага камбіната. Намеснік старшыні экспертнай рады па праблемах энергетыкі галоўнага кіравання навукова-даследчых прац Дзяржадукацыі СССР, навуковы кіраўнік першай міжвузаўскай праграмы фундаментальных даследаванняў па энергетыцы «Прыярытэт». Падрыхтаваў 10 кандыдатаў і доктара тэхнічных навук. Старшыня спецыялізаванай рады па прысуджэнні навуковых ступеняў, намеснік старшыні БРФФД. 120 публікацый у айчынных і замежных навукова-тэхнічных часопісах і выданнях, тры вынаходствы.

 Асобныя працы 
 Исследование электродинамических усилий в токоприводах [Текст] : Автореферат дис. на соискание ученой степени кандидата технических наук / Белорус. политехн. ин-т. — Минск: [б. и.], 1966. — 22 с.: граф.
 В помощь электромонтёру / М. И. Стрелюк ; Под ред. засл. деят. науки и техники БССР, проф. А. И. Руцкого. — Минск : Беларусь, 1971. — 224 с.: ил.; 17 см. — Список лит.: с. 219 (19 назв.). — 65 000 экз.
 Расчет электродинамических усилий в системе произвольно расположенных прямолинейных проводников // Электричество. 1976. № 5.
 Расчет электродинамических усилий в системе произвольно расположенных винтообразных проводников // Там же. 1981. № 5.
 Расчет электродинамической стойкости гибких шин ОРУ с учетом климатических условий // Известия вузов и энергообъединений СНГ. Энергетика. 1994. № 5—6.
 Динамика проводов электроустановок при коротких замыканиях: Теория и вычислительный эксперимент / И. И. Сергей, М. И. Стрелюк — Мн.: ВУЗ-ЮНИТИ, 1999. — 251 с.: ил., табл.; 20 см. — 500 экз. — ISBN 985-6290-31-7
 Кто есть кто: Д-ра наук, проф., заслуж. деятели науки К87 и лауреаты премий Бел. гос. политехи, акад.: Справочник. / Редакционная коллегия: М. И. Демчук (председатель), Б. М. Хрустелёв, И. П. Филонов, М. И. Стрелюк, Ф. А. Романюк, Ю. В. Кравцов — Мн.: Ураджай, 2000. — 164 с. — ISBN 985-04-0294-6.

 Ушанаванне 
Акадэмік Міжнароднай акадэміі навук вышэйшай школы (1993), заслужаны дзеяч навукі Беларусі (1999), ганаровы энергетык (1995). Узнагароджаны медалём «За працоўную адзнаку», Ганаровай граматай Міністэрства прамысловасці РБ.

 Літаратура 

 Памяти профессора Стрелюка Марьяна Ивановича // Вести БГПА. № 16 от 11.09.2000
 Стрелюк Марьян Иванович // Часопіс «Изобретатель». № 4 (196) 2016. — С. 47.

 Спасылкі 
 Памяці вучонага  // Сайт НАН Беларусі
 Имя в истории. СТРЕЛЮК Марьян Иванович  // Часопіс «Изобретатель», № 4 (2016) — С. 47.
 Мар’ян Іванавіч Стралюк у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
 Некролог  // Міжнародны навукова-тэхнічны часопіс «Энергетика. Известия высших учебных заведений и энергетических объединений СНГ»
 Банк патентов РФ на изобретения и промышленные образцы ФИПС Роспатента 

Катэгорыя:Нарадзіліся ў Лідскім раёне
Катэгорыя:Вучоныя СССР
Катэгорыя:Вучоныя Беларусі
Катэгорыя:Энергетыкі Беларусі
Катэгорыя:Энергетыкі СССР
Катэгорыя:Вынаходнікі Беларусі
Катэгорыя:Вынаходнікі СССР
Катэгорыя:Дэканы энергетычнага факультэта БНТУ